


DIRULAGUNTZEN DEIALDI PUBLIKOA, EREMU SOZIOKULTURALEAN SESTAOKO UDALAREN ESKU-HARTZEA OSATU ETA/EDO ORDEZKATZE ALDERA, PROGRAMAK ETA JARDUERAK SUSTATU ETA GARATZEKO

LEHENENGOA. APLIKATU BEHARREKO ARAUDIA, HELBURUA ETA XEDEA.

1. APLIKATU BEHARREKO ARAUDIA
· 38/2003 Lege Orokorra, azaroaren 17koa, Dirulaguntzei buruzkoa.
· 20/2023 Legea, abenduaren 21ekoa, Dirulaguntzen Araubidea arautzen duena.
· Sestaoko Udalaren dirulaguntzen udal-ordenantza, 2006ko ekainaren 6ko 107 zenbakidun BAOn argitaratua.
2. DEIALDIAREN XEDE DIREN DIRULAGUNTZEN HELBURUA: 
Dirulaguntza ekonomikoen bidez, Sestaoko Udalak lankidetzan jardun nahi du Sestao udalerriaren interes orokorrak gauzatzen laguntzen duten irabazi-asmorik gabeko ekimenekin.
Deialdi honen xedea diruz lagun daitezkeen jarduerak garatzen dituzten entitateei laguntza ekonomikoa ematea da soilik; beraz, helburua ez da jarduerak egiteko udal-lokalak lagatzea.
Dirulaguntzen deialdi honen xedea eta helburua dira arlo soziokulturalean Sestaoko Udalaren esku-hartzea osatu eta/edo ordezkatzen duten programak eta jarduerak sustatu eta garatzea. 
3. XEDEA:
Deialdiak bi dirulaguntza-ildo desberdin ditu:
· Eremu soziokulturalean eta jai-eremuan programak eta jarduerak garatzeko dirulaguntzak.
· Gazteen eta aisialdiaren eremuan jarduerak garatzen dituzten elkarteentzako dirulaguntzak. 

BIGARRENA. DIRULAGUNTZEN ZENBATEKOAK

1. Dirulaguntza-ildo bakoitzak bere partida du, baina bietako batean soberakinik badago, bestean erabili ahal izango da. Hori eginda ere, behar den kreditua ez badago, indize zuzentzailea aplikatuko da.
2. programak eta jarduerak garatzeko dirulaguntzak partida honen kargura emango dira: 3340 programa, 481.06 azpikontzeptua, gehienez, berrogeita lau mila eta bostehun euroko (44.500 €) esleipena duena.
3. Lehen deskribatutako helburuetarako jarduerak aurkezten dituzten gazte-elkarteei eman beharreko dirulaguntzak honako partida honen kargura emango dira: 3340 programa, 481.06 azpikontzeptua, gehienez, bi mila eta bostehun euroko (2.500 €) esleipena duena.
4. Dirulaguntzak ordainketari, itzulketari, zehapen-araubideari eta deialdi honetan aurreikusi ez den beste edozein alderdiri dagokionez, dirulaguntza horiek izapidetzeko eta emateko prozedura arautzen duen Sestaoko Udalaren Udal Erregelamenduan eta Dirulaguntzei buruzko 38/2003 Lege Orokorrean ezarritakoa aplikatuko da.
5. Deialdi honetan aipatzen diren dirulaguntzak emateko, ezinbestekoa izango da dagokion ekitaldian kreditu egokia eta nahikoa egotea haren ondoriozko betebeharrak finantzatzeko.

HIRUGARRENA. DIRU-LAGUNTZA JASO DEZAKETEN PROGRAMAK ETA JARDUERAK.

Programak edo jarduerak irabazi-asmorik gabe egin beharko dira, garapen‑esparrua Sestaoko udalerria izango da edo, bestela, onuradunek Sestaoko udalerrian erroldatutako pertsonek izan beharko dute. Gainera, 2024ko ekitaldian garatu beharko dira.

1. Ondoren zehazten diren programek eta jarduerek diru-laguntzak jaso ditzakete honako arloetan:
· Jarduera eszenikoak: Antzerki eta dantza garaikidea.
· Musika-jarduerak
· Ikus-entzunezko jarduerak eta arte plastikoak
· Ondarearekin, folklorearekin eta artisautzarekin zerikusia duten jarduerak
· Eskolaz kanpoko hezkuntza-jarduerak
· Auzoetako jaiak.
· Haurren eta gazteen aisialdirako hezkuntza- eta astialdi-jarduerak.
· Oroimen historikoarekin lotutako edukiak ikertu eta hedatzen dituzten jarduerak eta egitarauak, Eusko Jaurlaritzako eta Estatuko Gobernuko araudiek horri buruz deskribatutako baldintzetan.
· Sestaoko udalerriaren Industria Ondareari lotutako edukiak ikertu eta zabaltzen dituzten jarduerak eta programak
· Edizio- eta argitalpen-jarduerak.
· Ziurtagiri elektronikoak egiteko eta berritzeko gastuak.
· Bestelako kultur jarduerak

2. Proposatutako jarduerek dirulaguntza jasotzeko hurrengo baldintzak bete beharko dituzte:
· Aurreko puntuan aurreikusitako jardueretako batekin bat etortzea.
· Udalerriko interes publikoa lortzeko lagungarri izatea, Sestaoko Udalak esparru horietan duen esku-hartzea osatu edo ordezkatzeagatik.
· Jarduera teknikoki eta ekonomikoki bideragarria izatea.
Aipatu diren baldintza guztiak betetzen ez badira, jarduerak ez du dirulaguntzarik jasoko.
Eskatzaileak deialditik kanpo geratuko dira, baldin eta beren estatutu edo jardueretan lelo, esaldi edo edukiak badituzte, kontrakotasuna adierazten dutenak emakumeen eta gizonen berdintasunarekin, adeitasunarekin, berdinen arteko bizikidetzarekin, Euskal Herriarekin edo deialdi honetan eta Sestaoko Udaleko Kultura Atalean lortu nahi diren helburu eta xedeekin. Kanpoan uzteak berekin ekarriko du dirulaguntzaren xede diren jarduerek puntuaziorik ez izatea eta prozesutik kanporatzea.

3. Sestaoko Udalak dirulaguntzak emateko udal ordenantzak 7. artikuluan xedatutakoarekin bat, deialdi honen babesean emandako dirulaguntzak norgehiagoka-araubidean esleituko dira.
Norgehiagoka-araubidean dirulaguntzak emateko, aurkeztutako eskabideak erkatu egingo dira haien arteko lehentasun-hurrenkera ezartzeko, deialdi honen zazpigarren artikuluan adierazitako irizpideen arabera. Baloraziorik handiena lortu dutenei emango zaizkie dirulaguntzak, betiere deialdi honetarako ezarritako aurrekontu-zuzkiduraren zenbatekoa gainditu gabe.

4. Eskatutako dirulaguntzaren zenbatekoa doitu egingo da programa bakoitzak lortutako puntuazioaren ehunekoaren arabera, hurrengo taularekin bat:

	Programari emandako puntuak
	Eman beharreko diru-laguntzaren %

	80-100
	100%

	70-79
	90%

	60-69
	80%

	50-59
	70%

	40-49
	60%

	40 puntu baino gutxiago
	Diru-laguntzarik gabe



LAUGARRENA. DIRULAGUNTZA JASO DEZAKETEN GASTUAK

1. Dirulaguntza jaso dezaketen gastuak.
· Dirulaguntzaren ondorioetarako, diruz lagundu daitezkeen jarduerak egiteko beharrezkoak diren gastu guztiak hartuko dira kontuan, oinarri honen 2. eta 3. puntuetan jasotako salbuespen eta mugekin.
· Emandako dirulaguntzen zenbatekoak ezin izango du inola ere gainditu erakunde onuradunak garatu beharreko jardueraren kostua, ez bakarka, ez beste administrazio edo erakunde publiko edo pribatu batzuek emandako edozein motatako dirulaguntza, laguntza edo diru-sarrera ekonomikorekin batera. Izandako diru-sarreren eta gastuen justifikazioa aztertu ondoren, gehiegizko diru-sarrerak ateratzen badira gastuen gainetik, Sestaoko Udalak emandako dirulaguntzari gehiegizko diru-sarreren zenbatekoa kenduko zaio.
· Eman beharreko dirulaguntzen zenbateko osoa aurrekontu erabilgarria baino handiagoa bada, dirulaguntza guztiak ehuneko berean murriztuko dira, guztizko zenbatekoa dagoen aurrekontu-esleipenarekin estali arte.

2. Diruz lagundu ezin diren gastuak:
· Diru-laguntzaren erakunde onuradunak berezkoak dituen langileen ordainsarien eta gizarte-segurantzaren gastuak
· Elkarteko zuzendaritzako kideek emandako lanbide-prestazioengatik igorritako fakturak.
· Ondasun higiezinak erosteari dagozkionak. 
· Sestaoko Udalaren iritziz, diruz lagunduko den jarduera kontuan hartuta ezohiko kostua duten altzariak edo ekipamendu teknikoak erostea, eta, nolanahi ere, altzari edo ekipamendu horiek erosteko dirulaguntza emango balitz, diruz lagundutako jarduera amaitzean, Sestaoko Udalaren jabetzakoak izango dira. 
· Protokolo-gastutzat jotzen den guztia: bazkariak, afariak, ongietorri-luncha, opariak, plaka oroigarriak, etab.
· Txangoak
· Ikasturte-amaierako jaiak Salbuespen izango dira jai horien inguruan antolatutako jarduerak, baldin eta, argi eta garbi, ezaugarri pedagogikoak eta kultura- eta hezkuntza-izaera badituzte.
· Mantenu-fakturak, diruz lagundu daitezkeen jarduerak gauzatzeko joan-etorrietarako ostatu-gastuen kasuan.
· Turismo, aisialdi edo bestelako jardueren ondoriozko fakturek, dirulaguntzaren xede den jarduerarekin zuzeneko harremanik ez badute.

3. Dirulaguntza jaso dezaketen gastuak, muga hauekin:
· Lokalak egokitzeko, kontserbatzeko eta mantentzeko gastuak.
Udalerrian lokal propioak dituzten erakundeek soilik aurkeztu ahal izango dituzte lokal horiek egokitzeko, kontserbatzeko eta mantentzeko gastuen egiaztagiriak, bai eta sortutako horniduren kontsumoak ere (ura, argia, berokuntza, telefonoa...). Kontzeptu horretarako emandako dirulaguntzak edo egiturazko gastutzat hartzen denak ez du inola ere gaindituko erakunde elkartuari emandako zenbateko ekonomiko osoaren % 20.
· Auzoko jaietako herri-bazkarietarako gastuak.
Kontzeptu horretarako emandako dirulaguntzak ez du inola ere gaindituko Erakunde Elkartuari emandako zenbateko ekonomiko osoaren % 20.
· Azpikontratazio-gastuak.
Diruz lagundutako jarduerak egiteko azpikontratazio-gastuak honela onartuko dira: 
Pertsona edo erakunde onuradunak azpikontratatu egin duela ulertuko da hirugarren batzuekin hitzartzen duenean dirulaguntzaren xede den jarduera osorik edo partzialki gauzatzea. Kontratazioa hirugarren pertsona autonomo bati egiten bazaio, aurkeztutako fakturan dagokion PFEZ atxikipena egin beharko da, indarrean dagoen eta aplikatzekoa den araudiaren arabera. Kasu horretan dauden eta PFEZren atxikipena jasotzen ez duten fakturak ez dira dirulaguntza jasotzeko justifikaziotzat hartuko, eta, hala badagokio, emandako dirulaguntza itzultzeko eskatu ahal izango da. 
Ez da azpikontrataziotzat hartuko pertsona edo erakunde onuradunak diruz lagundutako jarduera bere kabuz egiteko egin behar dituen gastuak kontratatzea.

BOSGARRENA. SUBJEKTUAK ETA BETEKIZUNAK.

Deialdi honetan araututako diru-laguntzen onuradunak izan daitezke irabazi-asmorik gabe diharduten pertsona fisikoak eta irabazi-asmorik ez duten pertsona juridikoak, publikoak edo pribatuak, eta ondasun-komunitateak edo beste edozein motatako unitate ekonomiko edo ondare bereizi, nahiz eta nortasun juridikorik ez izan, helbidea Sestaoko udalerrian badute eta deialdi honetan adierazten diren proiektuak edo jarduerak egiten badituzte. Gainera, honako baldintzak bete behar dira:
· Pertsona fisikoak Sestaoko Udalerrian erroldatuak egongo dira gutxienez diru-laguntzen deialdia argitaratu eta urtebete lehenago.
· Pertsona juridikoak legez osatuak egongo dira eta Elkarteak direnek, gainera, Eusko Jaurlaritzako Elkarteen Erregistro Orokorrean edo Erregistro Berezietan inskribatuak egon beharko dute, diru-laguntzen deialdia argitaratu baino urtebete lehenago gutxienez, 
· Era berean, Sestaon egoitza duten elkarte-erakundeak Erakunde Herritarren Udal Erregistroan inskribatuta egongo dira, xede horrez eratu baita.
· Pertsona juridikoen estatutuetan irabazi-asmorik ez dutela adierazi beharko da.
· Pertsona juridikoek zerga- eta sozietate-egoitza Euskal Autonomia Erkidegoan izango dute.
· Diru-laguntzak jasotzeko, azaroaren 17ko Diru-laguntzei buruzko 38/2003 Legea Orokorraren 13. artikuluan xedatutako debekurik ez izatea.
· Sexu-diskriminazioagatik zigor administratibo edo penalik jaso ez izana, eta Emakumeen eta Gizonen Berdintasunerako otsailaren 18ko 4/2005 Legearen arabera dirulaguntzetarako edo laguntzetarako deialdietan parte hartzeko debekuarekin zigortuta ez egotea.
· Sestaoko Udalak aldez aurretik emandako dirulaguntzak behar bezala justifikatuak izatea. Ildo horri jarraiki, ez zaio dirulaguntzarik emango Udalaren aurreko diru-laguntza justifikatzeke duen pertsona edo erakundeari, justifikatzeko epea amaituta badago deialdi honetan eskaerak aurkezteko epea amaitzen denean.
· Eskubide publikoko zerga-betebeharrak eta gizarte-segurantzaren betebeharrak eguneratuak izatea.
· Dirulaguntzen deialdi honetan ezin izango dute parte hartu Sestaoko Udalarekin zuzenean diru-laguntza jasotzeko hitzarmena sinatu duten elkarteek.

SEIGARRENA. BALORAZIO-IRIZPIDEAK.

Aurkeztutako programak baloratzeko ondorengo irizpide eta puntuazioak hauek aplikatuko dira:

	
	
	Gehieneko puntuazioa

	Proiektuaren kultur interesa
	Proiektuaren kalitatea eta interesa, kulturaren eta/edo artearen ikuspegitik 
	5
	
60

	
	Proiektuaren izaera berritzailea, originaltasuna edo berezitasuna, formatu berriak esperimentatzea edo oso zabalduta ez dauden gaiak tratatzea.
	5
	

	
	Kultura Arloko ildo estrategiko, helburu eta irizpideekin bat etortzea.
	10
	

	
	Udalerriko zenbait elkarte lankidetzan aritzea proposatutako jardueran.
	10
	

	
	Elkartearen antolaketa-egituran gutxienez % 40 emakumeak izatea
	10
	

	
	Proposatutako proiektua garatzean euskara erabili beharko da edo euskararen erabilera sustatuko da.
	20
	

	Programaren diseinuaren kalitatea
	Esperotako emaitzak sartzea
	4
	10

	
	Betetze-mailaren adierazleak eta kanpoko komunikazioaren ebaluazioa
	3
	

	
	Barne komunikazioa: teknologia berrien erabilpena.
	3
	

	Aurrekontuaren egokitasuna
	Finantza-ahalegina
	5
	10

	
	Baliabideak eraginkortasunez esleitzea
	5
	

	Programak zeharkako gaiei (euskara, genero-berdintasuna, immigrazioa eta desgaitasun funtzionala) emandako tratamendua
	Erabat euskaraz egingo diren jarduerak
	5
	20

	
	Programari generoaren ikuspegia eranstea; mintzaira eta irudi ez-sexista erabiltzea

	5
	

	
	Proposatutako jardueretan etorkinak integratzea

	5
	

	
	Jardueretan desgaitasun funtzionala duten herritarrak integratzea

	5
	




[bookmark: _Hlk103852035]ZAZPIGARRENA. ORDEZKARITZAREN IDENTIFIKAZIOA ETA, HALA BADAGOKIO, EGIAZTAPENA
1. Oinarri hauetan definitutako dirulaguntzen onuradun izateko, interesdun orok egiaztatu beharko du bere nortasuna, Administrazio Publikoen Administrazio Prozedura Erkidearen urriaren 1eko 39/2015 Legearen 9. artikuluan aurreikusitako edozein modutan. 
2. Eskabidea pertsona juridiko batek aurkezten duenean, legezko ordezkariak sinatuko du, eta zuzenbidean baliozkoa den edozein bitartekoren bidez egiaztatu beharko da ordezkaritza hori. 
3. Ahalordea Sestaoko Udalaren Ahalordeen Erregistro Elektronikoan inskribatuta ez badago, interesdunak, dirulaguntza eskatzeko izapidea egin aurretik, ordezkaritza hori erregistratu beharko du.
Erregistroko inskripzioa "Ordezkaritza berria" izapidearen bidez egingo da https://www.sestao.eus/eu-ES/Izapideak/Orriak/procedimiento-detalle.aspx?idt=59764ae1-0cbe-eb11-bf46-00237d32158c Erregistroa egin eta izapideari alta eman ondoren aurkeztuko da dirulaguntzaren eskaera.
4. Dena dela, interesdunak ahalordea aurretik erregistratua badu, dirulaguntzaren eskaera baino ez du aurkeztu beharko, eta udalak ofizioz egiaztatuko du aurretik emandako ahalordea.
ZORTZIGARRENA. ESKAERAK ETA EPEAK.
1. Oinarri hauetan zehaztutako dirulaguntzak pertsona edo erakunde interesdunak eskatu ondoren emango dira, Sestaoko Udalak www.sestao.eus webgunean (https://www.sestao.eus/eu-ES/Izapideak/) argitaratuta duen izapidearen arabera.
Pertsona juridikoek nahitaez modu elektronikoan aurkeztu beharko dute eskabidea.
Pertsona fisikoek Sestaoko Udaleko Erregistro Elektronikoaren edo Erregistro Orokorraren bidez aurkeztu ahal izango dituzte eskabideak. Dokumentuak eskuragarri egongo dira webgune honetan: www.sestao.eus, https://www.sestao.eus/eu-ES/Izapideak/
Eskaera bat aurkeztu beharko da dirulaguntza eskatzen den programa edo jarduera bakoitzeko.
2. Aurreko paragrafoan aipatutako eskariak zehaztuko du zer dokumentu tratatuko diren datu-bitartekaritzarako plataformei, sare korporatiboei edo horretarako prestatutako beste sistema elektroniko batzuei kontsulta eginez, salbu eta interesdunak aurka egiten badu, eta, beraz, Udalarentzat eskuragarri ez daudenak edo eskuraezinak direnak soilik aurkeztu beharko dira. 
Hala ere, Udalak edozein unetan interesdunari eskatu ahal izango dizkio datu-bitartekaritzako plataformei, sare korporatiboei edo gaitutako beste sistema elektroniko batzuei kontsulta eginez eskura daitezkeen dokumentuak, baldin eta irispide hori eragozten duten inguruabar teknikoak edo ezintasun materiala badaude.
3.- Jarduerak Sestaoko udalerritik kanpo garatzen direnean, baina udalerrian erroldatuak direnen alde egiten direnean, erakunde eskatzaileak jardueraren hartzaile-kopurua adierazi beharko du eta Sestaoko udalerrian erroldatuak daudenen kopurua eta zerrenda nominala aurkeztu beharko da, Udalak dirulaguntzak arautzen dituen udal-ordenantzak 3.3. artikuluan aurrez ikusitakoa betetzen dela egiaztatzeko. 
4. Eskabideak aurkezteko epea hogeita hamar (30) egun naturalekoa izango da, deialdi hau Bizkaiko Aldizkari Ofizialean argitaratzen den egunaren biharamunetik hasita.
5. Epe baliodunaz kanpo aurkezten diren eskaerak ezetsiko dira, bestelako izapiderik gabe, eta deialdi honetako dirulaguntzak emateko prozeduraren ebazpenean hala adieraziko da. 
6. Eskabideak aurkezteak esan nahi du deialdi honetan eta Sestaoko Udalaren dirulaguntzak emateko Udal Erregelamenduan jasotako baldintza guztiak osorik eta berariaz onartzen direla.
BEDERATZIGARRENA. IZAPIDEAK, EBAZPENA ETA ERREKURTSOAK.

	1.-Eskaerak Sestaoko Udaleko Kultura, Hezkuntza, Euskara eta Kirol Ataleko buruak izapidetuko ditu.

2.- Eskabideak jasotzen direnean, Atal Buruak egiaztatuko du pertsona eskatzaileek deialdian eskatutako dokumentazio guztia aurkeztu dutela. Sestaoko Udalak emandako diru-laguntzak arautzeko Udal Ordenantzak 8. artikuluko 6. idatz-zatian aurreikusitako kasuren bat gertatzen bada, pertsona edo erakunde eskatzaileari hamar egun balioduneko epea emango zaio akatsa zuzentzeko edo beharrezko agiriak aurkezteko, eta ohartaraziko zaio hori egin ezean eskabidean atzera egin duela ulertuko dela.
Era berean, eta aurkezten diren jarduerak eta proiektuak behar bezala baloratzeko, Atal Buruak behar adina argibide eskatu ahal izango dizkie pertsona edo erakunde eskatzaileei, eskabidea egiteko baldintzak hobeto ezagutzeko.
Adierazitako jarduketak amaitutakoan, Atal Buruak txostena egingo du behin-behineko ebazpen-proposamenarekin. Bertan azalduko dira deialdian parte hartu duten erakundeak, dirulaguntzarako aurkeztutako jarduerak edo proiektuak eta diruz laguntzeko baldintzak betetzen dituzten erakunde eta jarduerak, baita, bidezkoa bada, deialdiaren oinarriak eta ordenantza aplikatu ostean, bidezkoa litzatekeen dirulaguntza ere.

3.- Behin-behineko ebazpen-proposamena egiten denean, Kultura, Hezkuntza eta Kirolen Informazio Batzordeak organo emaileari behin betiko ebazpen-proposamena egingo dio; proposamena bat etor daiteke Atal Buruak egindako txostenarekin ala ez; nolanahi ere, arrazoitu egin beharko da eta deialdian zehaztutako baldintza eta irizpideekin bat etorriko da.

4.- Tokiko Gobernu Batzordeak, aipatu organo kolegiatuak egindako behin betiko ebazpen-proposamena ikusirik, prozedura ebatziko du behin betiko ebazpen-proposamenaren ildo beretik edo horretatik baztertuz. Nolanahi ere, azkeneko kasuan, arrazoitu egin beharko du eta ebazpena justifikatu deialdi honetan eta Sestaoko Udalak Dirulaguntzak emateko Udal Ordenantza arauemailean xedatutako irizpideak aplikatuz.

Prozedura ebaztean eskatzaile bakoitzari emandako dirulaguntzak eta baldintzak (hala nola, diruz lagundutako jarduerak, dirulaguntzaren gehieneko ehunekoak eta zenbatekoa, jarduerak egikaritzeko eta justifikatzeko epea, aurkeztu beharreko dokumentazioa, etab.) adieraziko dira, ezetsitako eskaerekin eta atzera egintzat jotakoekin batera. Azkeneko bi kasuetan, erabakiak arrazoitu egingo dira. 

5.- Dirulaguntzak ezetsi egingo dira Pertsona edo erakunde eskatzaileak edo dirulaguntzaren xede diren jarduera edo proiektuek deialdi honetan ezarritako baldintzak betetzen ez badituzte. Era berean, dirulaguntzak ezetsi egingo dira, dagozkien partidetan kreditu eskuragarriak agortzen direnean.

6.- Dirulaguntzak emateko edo ukatzeko ebazpena eskatzaileei jakinaraziko zaie, ebazpen horren aurka jar daitezkeen errekurtsoak adierazita.

7.- Erakunde onuradunek emandako dirulaguntzak onartu dituztela ulertuko da, baldin eta hamar egun balioduneko epean, dirulaguntzak emateko erabakiaren jakinarazpena jaso eta biharamunetik zenbatzen hasita, Sestaoko Udalari dirulaguntzari uko egiten diotela idatziz jakinarazten ez badiote.

8.- Dirulaguntza jaso duten erakundeek Sestaoko Udalaren berariazko baimena eskatu beharko dute dirulaguntza jaso duten proiektuetan hasieran aurrez ikusitakoekiko aldaketa adierazgarriak egiteko. Aldaketok dirulaguntza eman duen organoak erabakitakoaren mende egongo dira, eta hark onartu ahal izango ditu, baldin eta emandako dirulaguntzaren xedea, baldintzak eta helburua errespetatzen badira.

HAMARGARRENA. ONURADUNEN BETEBEHARRAK.

1. Diru-laguntzen pertsona edo erakunde onuradunek hurrengo betebeharrak bete behar dituzte:
a) Deialdi honetako arauak zehatz-mehatz betetzea, baita dirulaguntzak emateko udal-ebazpenean ager daitezkeen gainerako baldintzak ere.
b) Dirulaguntza eman den helbururako erabiltzea.
c) Diru-laguntza ematen den jarduera garatzeko beharrezkoak diren baimenak, publikoak edo pribatuak, lortzea; diru-laguntza jaso duten jarduerak edo proiektuak antolatzeko eta egiteko edozein elementuri eragiten dion indarreko lege-araudia betetzea; beharrezkoak diren erantzukizun zibilaren eta istripuen aseguru-polizak sinatzea; eta, laburbilduz, diru-laguntza jaso duten jarduera edo proiektuak egitetik ondoriozta daitezkeen erantzukizun guztiak onartzea. Horri dagokionez, Sestaoko Udalak ez du inolako erantzukizunik izango.
d) Sestaoko Udalaren babesa adieraztea. Hala, dagokion arlo edo zerbitzua azalduko da diruz lagundutako jarduerak edo proiektuak zabaldu, hedatu eta argitaratzeko erabiltzen diren bitarteko guztietan, idatzizkoetan eta ikus-entzunezkoetan. Hedatu, zabaldu edo argitaratzeko bitartekoetan Euskal Autonomia Erkidegoko bi hizkuntza ofizialak agertuko dira, deialdi honen hamargarren baldintzak 2. puntuko d) idatz-zatian xedatutako baldintzetan.
e) Sestaoko Udalak egin behar dituen egiaztapen-jarduerak onartzea eta diruz lagundutako jarduera edo proiektuak direla-eta, eskatzen den informazio osagarria hari eskuratzea.
f) Sestaoko Udalari jakinaraztea beste erakunde publiko edo pribatu batzuek emandako dirulaguntzak edo laguntza ekonomikoak, Udal horrek diruz lagundutako jarduera berak egiteko lortu badira. Jakinarazpen hori beste dirulaguntza edo laguntza horren berri Jakin bezain laster egin beharko da, eta lortutako zenbatekoa eta erakunde emailea adieraziko ditu.
g) Programatutako eta diruz lagundutako jarduerak, osorik edo partzialki, egiten ez badituzte, onuradunek Udal Diruzaintzan sartu beharko dute kobratutako dirulaguntzaren zenbatekoa, hilabeteko epean, gauzatu gabeko jarduera egitea programatu zenetik kontatzen hasita. Era berean, diruz lagundutako jarduerak egin ondoren, egindako gastua dirulaguntzaren zenbatekoa baino txikiagoa bada, onuradunek gastatu gabeko zenbateko hori Udal Diruzaintzan sartu beharko dute, jarduera itxi eta hilabeteko epean.

Hori guztia egin beharko da, kontuan izan gabe diruz lagundutako gastua justifikatzeko dokumentazioa aurkezteko ezarritako epe orokorra.

HAMAIKAGARRENA. JUSTIFIKAZIOA. 

1. Diru-laguntzaren xede den jarduera edo proiektua amaitu ondoren, dirulaguntza behar bezala erabili dela egiaztatzen duten agiriak aurkeztu beharko ditu erakunde onuradunak. Justifikazio bat aurkeztu beharko da dirulaguntza jaso duen programa edo jarduera bakoitzeko. Izapidea Sestaoko Udalak www.sestao.eus webgunean argitaratuta duen izapidearen bidez egingo da (https://www.sestao.eus/eu-ES/Izapideak/).

2. Justifikazio gisa aurkeztu behar den dokumentazioa (dokumentuak eskuragarri egongo dira www.sestao.eus webgunean, https://www.sestao.eus/eu-ES/Izapideak/) honako hau da: 
a) Egindako jardueren memoria zehatza, lortutako emaitzen ebaluazioarekin.
b) Diru-sarreren eta gastu ekonomikoen zerrenda, jatorria eta xedea zehaztuta, hurrenez hurren.
c) Diruz lagundutako jarduera dela-eta izandako gastu guztien egiaztagiriak. Frogagiri horiek fakturak edo froga-balio baliokidea duten beste dokumentu batzuk izan beharko dute, eta baliozkoak izan beharko dute merkataritzako trafiko juridikoan.
Justifikazioa kutxako tiket bidez egiten denean, baliozkoa izateko, faktura sinplifikaturako jasotzen diren zenbatekoa eta edukia onartzeko baldintzak bete beharko dira, Fakturazio-betebeharrak arautzen dituen Erregelamendua onartzen duen urtarrilaren 22ko 4/2013 Foru Dekretuaren 7. artikuluan ezarritakoaren arabera.
d) Diruz lagundutako jarduera dela-eta egindako azterlanen, programen, argitalpenen, iragarki-kartelen eta bestelako dokumentazio grafiko eta idatziaren ale bana. Bertan, berariaz agertu beharko da dagokion Sestaoko Udaleko arlo edo zerbitzuak emandako babesa.
Dirulaguntza emateko erabakia jakinarazi ondoren zabaltzen diren jardueretan bakarrik jaso beharko da udal-babesa.

3. Frogagiriek nahitaez bat etorri behar dute aurretiazko eskabidearen arabera dirulaguntza emateko arrazoi izan diren helburu eta jarduerak betetzearekin, eta ez dira justifikazio gisa onartuko beste helburu batzuk betetzeko egindako gastuak. 

4. Gastuak egiaztatzeko dokumentazioa justifikazio gisa onartzeko, dirulaguntza eman den aldiko data eduki beharko da.

5. Pertsona edo erakunde onuradunak jarduerak azpikontratatu dituela egiaztatzen duten agiriak onartuko dira, deialdi honetan ezarritako gehieneko mugen barruan. 

6. Dirulaguntzari emandako erabileraren justifikazioa aurkezteko epeak dirulaguntzak emateko ebazpenean ezarriko dira, baina inola ere ez du gaindituko 2025eko urtarrilaren 15a.

Justifikazioa aurkeztu ezean edo ezarritako epetik kanpo aurkezten bada, emandako dirulaguntza baliogabetuko da, eta pertsona edo erakunde onuradunak zenbateko osoa itzuli beharko du.

Aurkeztutako justifikazioa nahikoa ez dela iritziz gero, 10 egun naturaleko epea emango da antzemandako akatsak zuzentzeko.
 Eskatutako zuzenketa egiten ez bada, dirulaguntzaren zenbatekoa doitu egingo da, behar bezala justifikatutako zenbatekoaren proportzioan. Horrek, kasuaren arabera, dirulaguntzaren zati bat ordaintzea edo itzultzea ekarriko du.

HAMABIGARRENA. DATUEN BABESA.
Tratamenduaren arduraduna.
Dirulaguntzen deialdi hau izapidetzean jasotzen diren datu pertsonalen tratamenduaren arduraduna Sestaoko Udala izango da, Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduan eta Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko abenduaren 5eko 3/2018 Lege Organikoan ezarritako manuak betez.  
Tratamenduaren helburua. 
Tratamenduaren helburua da Sestaoko Udalak eremu soziokulturalean egiten duen esku-hartzea osatu edo ordezkatzen dituzten programa eta jarduerak bultzatu eta garatzea. 
Tratamenduaren legitimazioa eta oinarri juridikoak 
Datu pertsonalen tratamendua Udalari esleitutako botere publikoen egikaritzan oinarritzen da, Toki Araubidearen Oinarriak arautzen dituen Legearen 25. artikuluaren arabera. 
Tratamenduaren oinarri juridikoa honako hauetan dago jasota: Dirulaguntzei buruzko azaroaren 17ko 38/2003 Lege Orokorrean; Dirulaguntzei buruzko azaroaren 17ko 38/2003 Lege Orokorraren Erregelamendua onartzen duen uztailaren 21eko 887/2006 Errege Dekretuan; Dirulaguntzen Araubidea arautzen duen abenduaren 21eko 20/2023 Legean; eta Sestaoko Udalaren dirulaguntzak ematea arautzen duen Udal Ordenantzan. 
Datuen bitartekaritza 
Sestaoko Udalak, legez esleituta dituen eskumenak baliatuz, elektronikoki kontsultatu edo eskuratu ahal izango ditu beste administrazio batzuetatik datozen dokumentuak, salbu eta interesdunak horren aurka egiten badu. Nolanahi ere, Udalak egiaztapen- eta/edo kontrol-lanak egin ahal izango ditu, eta legez agindutako prozedurak izapidetzeko, kudeatzeko eta ebazteko beharrezkoa den edozein dokumentu eskuratu ahal izango du.  
Publizitatea 
Sestaoko Udalak, dirulaguntzaren deialdia onartu ondoren, Dirulaguntzen Datu-base Nazionalera (aurrerantzean, BDNS) bidaliko du oinarriei, programari eta aurrekontu-kredituari buruzko informazioa, bai eta horien xede edo helburuari buruzkoa ere. Horren ostean, deialdia ebatzi ondoren, Udalak onuradunen zerrenda, esleitutako eta benetan jasotako zenbatekoa eta, hala badagokio, itzultze- eta zehapen-ebazpenak jakinaraziko ditu. 
Edozein pertsonak eta/edo administraziok kontsultatu ahal izango du BDBNra igorritako informazioa, DLOren helburua gardentasuna eta iruzurraren aurkako borroka sustatzea baita.
Halaber, Udalak emandako dirulaguntzen eta/edo laguntzen zenbatekoari, helburuari edo xedeari eta onuradunei buruzko datu pertsonalak Dirulaguntzen Datu-base Nazionalean eta udalaren webgunean eta Sestaoko Udalaren Gardentasun Atarian (Sestao Zabaltzen) argitaratuko dira; hori guztia, DLOn, abenduaren 9ko 19/2013 Legean (Gardentasunari, informazio publikoa eskuratzeko bideari eta gobernu onari buruzkoa) eta apirilaren 7ko 2/2016 Legean (Euskadiko Toki Erakundeei buruzkoa) jasotako legezko betebeharrekin bat etorriz.
Erabaki automatizatua.  
Dirulaguntzen eskatzaileen datu pertsonalak ez dira automatikoki tratatuko; hala ere, Erregistro Sisteman, espedienteen kudeatzailean, Sestaoko Udaleko Kontabilitate Sisteman eta, beharrezkoa izanez gero, Ahalordetzeen Erregistro Elektronikoan sartuko dira. Horren helburua deialdiari dagozkion dirulaguntzak izapidetu eta kudeatzea baino ez da.  
Datuen jatorria.  
Datu pertsonalak interesdunak berak emango ditu. Hala ere, aurka egiten ez badu, udalak beste administrazio publiko batetik datozen dokumentuak eskuratu ahal izango ditu.  
Datuen hartzaileak 
Tratatutako datu pertsonalak BDNSri jakinaraziko zaizkio.  
Datuen babesaren arloko eskubideak eta erreklamazio-bideak 
[bookmark: _GoBack]Interesdunak Sestaoko Udalaren aurrean datuak eskuratzeko, zuzentzeko, ezabatzeko, aurka egiteko eta tratamendua mugatzeko eskubidea erabili ahal izango du Udal Erregistroan (Kasko plaza z.g., 48910 Sestao, Bizkaia), Sestaoko Udalaren egoitza elektronikoan (https://www.sestao.eus/eu-ES/Izapideak/Orriak/procedimiento-detalle.aspx?idt=593bdec5-c9ac-e211-b9d8-00237d32158c) edo Administrazio Publikoen Erregistroen arloko Laguntza Bulegoen Sarean. 
Era berean, erreklamazioa aurkeztu ahal izango du Datuak Babesteko Euskal Bulegoan (Tomas Zumarraga Dohatsuaren kalea 71, 3, 01008 Vitoria-Gasteiz, Araba). 
Tratatutako datu pertsonalen eremuak 
Sestaoko Udalak, Herri Administrazioen Araubide Juridikoaren eta Administrazio Prozedura Erkidearen Legean ezarritako eskumenak garatuz eta deialdi honetan eskatzen diren baldintzak egiaztatzeko helburuarekin, honako datu-tarte hauek tratatuko ditu: 
	☒ 
	Oinarrizko datuak: Izen-abizenak. 

	☒ 
	Identifikazio-datuak: NAN/AIZ. 

	☒ 
	Auzotasun-datuak: Erroldatzea. 

	☒ 
	Lokalizatzeko datuak: helbidea, telefonoa eta posta elektronikoa. 

	☒ 
	Ordezkaritza-datuak: ahalorde-emailearen eta ahalordedunaren izen-abizenak, NAN/AIZ eta ordezkaritza-ahalordea (notarioa, apud acta) 

	☒ 
	Jardueraren datuak: Gizarte Segurantzaren Diruzaintza Nagusiarekin egunean egotea, Sestaoko Udalarekin egunean egotea, dirulaguntzak jasotzeko aukera kentzen dion ebazpen irmo baten bidez zehapenik jaso ez izana, dirulaguntzen onuradun izateko debekuaren kausan sartuta ez egotea, sexuagatiko bereizkeria dela-eta zigor penal edo administratiborik jaso ez izana eta Emakumeen eta Gizonen Berdintasunerako otsailaren 18ko 4/2005 Legearen arabera dirulaguntzen edo laguntzen deialdietan parte hartzeko debekuarekin zigortua ez izatea. 

	☒ 
	Bankuko datuak: Hartzekodunaren fitxa. 

	☒ 
	Hirugarrenaren datuak (jardueren arduraduna):  
Oinarrizko datuak: Izen-abizenak. 
Harremanetarako datuak: Telefonoa 

